《集明州司马靳公大柏亭》
清代·吴菘

平生知己真不易，安丘谓新安郡丞曹公。北去公西适。

雪照秦山雁带书，梦魂夜夜高平驿。忽来赤堇驻旄旌，四月蒲帆惬良觌。

老柏霜皮溜雨寒，馔玉调金晋琼液。日斜引我展琅函，纸是澄心书铁画。

宋镌书。烟雨娥江大米图，米老《娥江烟雨图》。松雪萧疏写拳石。

赵吴兴《枯木竹石》。宣和图史绍圣书，开卷古香纷藉藉。

大雅不作吾道卑，公坐楼头俯百尺。秦青忽奏陇西歌，一声吹裂梅花笛。

人生聚散都晨星，秦越循环总行役。何年玳瑁更开筵，渭城甬水新都客。

镫前强尽手中杯，夜半寒江山月白。

作者简介：安徽歙县人，字绮园。黄山僧雪花尝绘黄山诸卉图，宋荦为题句，菘因各为作笺，成《笺卉》。